О Б Р А З Л О Ж Е Њ Е

1. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредбама члана 97. став 1. тач. 6. и 15. Устава Републике Србије, којим је, између осталог, прописано да Република Србија уређује и обезбеђује јединствено тржиште, правни положај привредних субјеката, систем обављања појединих привредних и других делатности, монетарни, банкарски и девизни систем, финансирање остваривања права и дужности Републике Србије утврђених Уставом и законом.

1. РАЗЛОЗИ ЗА ДОНОШЕЊЕ ЗАКОНА

*Проблеми које закон треба да реши, односно циљеви који се законом постижу*

Важећим Законом о роковима измирења новчаних обавеза у комерцијалним трансакцијама („Службени гласник РСˮ, бр. 119/12 и 68/15 - у даљем тексту: Закон), уређени су рокови измирења новчаних обавеза у комерцијалним трансакцијама између јавног сектора и привредних субјеката, **односно између субјеката јавног сектора, а у циљу спречавања неизмирења новчаних обавеза у прописаним роковима.**

**У циљу спровођења надзора из члана 8. Закона, субјекти јавног сектора, као дужници, сада достављају податке о преузетим обавезама од поверилаца** у наведеним комерцијалним трансакцијама**, кроз информациони систем Управе за трезор и буџетско информациони систем трезора аутономне покрајине.**

С тим у вези, а имајући у виду да суЗаконом уређени рокови измирења новчаних обавеза у комерцијалним трансакцијама између наведених субјекта, постоји потреба да се тим законом уреди и регистровање издатих фактура, као и других захтева за исплату од стране поверилаца, **у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници,** по основу којих настају новчане обавезе чији се рокови уређују Законом.

На тај начин би се постигао бољи систем сагледавања потраживања поверилаца од **субјеката јавног сектора, у комерцијалним трансакцијама у којима су субјекти јавног сектора дужници, као и обавеза субјеката јавног сектора у комерцијалним трансакцијама, према повериоцима.**

**Унапредио би се систем праћења и спровођења надзора над измиривањем наведених обавеза субјеката јавног сектора у роковима прописаним Законом.**

Регистровање фактура, као и других захтева за исплату, издатих од стране поверилацау наведеним **комерцијалним трансакцијама у интересу је и поверилаца, имајући у виду да би се на тај начин побољшала ефикасност и сигурност наплате наведених потраживања поверилаца. Такође би се дужницима омогућило да пре плаћања повериоцу провере исправност испостављене фактуре, и плаћање само у случају ако је та фактура исправно регистрована, односно ако одговара испостављеној фактури, или другом захтеву за исплату.**

Предложеним регистровањем фактура, као и других захтева за исплату **омогућило би се успешније планирање и управљање ликвидним средствима, како привредним субјектима, тако и у јавном сектору.**

Регистровање издатих фактура би се вршило у централном регистру фактура који би као систем (базу података) успоставило и водило Mинистарство финансија – Управа за трезор.

То би омогућило бољу транспарентност података о потраживањима поверилаца од субјеката јавног сектора у комерцијалним трансакцијама, као и транспарентност података о обавезама субјеката јавног сектора у тим трансакцијама.

Регистровање фактура и других захтева за исплату примењиваће се у првој фази на фактуре и друге захтеве за исплату издате од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су дужници субјекти јавног сектора који плаћања врше преко рачуна који се воде код Управе за трезор, почев од 1. марта 2018. године, а у другој фази на фактуре и друге захтеве за исплату издате од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су дужници остали субјекти јавног сектора који плаћања врше преко рачуна који се воде код банака**,** по успостављању техничко-технолошких услова.

*Разматрање могућности да се проблеми реше и без доношења закона*

Прописивање обавезе повериоцима за регистровање фактура и других захтева за исплату у наведеним **комерцијалним трансакцијама, пре испостављања дужницима, субјектима јавног сектора, као и обавезе тим дужницима да плаћање по тим фактурама могу да изврше само ако су регистроване, затим успостављање и вођење централног регистра фактура у Управи за трезор, као и казнене одредбе у случају непоштовања тих законских одредби, једино** је могуће учинити у форми измене Закона, због чега је доношење Предлога закона о изменама и допунама Закона о роковима измирења новчаних обавеза у комерцијалним трансакцијама, најбољи начин за постизање наведених решења и поменутих циљева.

1. ОБЈАШЊЕЊЕ ПОЈЕДИНАЧНИХ РЕШЕЊА У ЗАКОНУ

Чланом 1. Предлога закона као предмет уређења закона уводи се и регистровање фактура, као и других захтева за исплату, издатих од стране поверилаца **у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници.**

Чланом 2. Предлога закона у **тачки 9) дефинише се ц**ентрални регистар фактура као систем (база података) који успоставља и води Mинистарство финансија – Управа за трезор, у којем се региструју фактуре, као и други захтеви за исплату, издати од стране поверилаца **у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници.**

Чланом 3. Предлога закона се прописују чл. 4а и 4б којим се прописује обавеза за повериоце да издате фактуре, као и друге захтеве за исплату, у комерцијалним трансакцијама у којима су субјекти јавног сектора дужници, пре њиховог достављања дужницима, региструју у централном регистру фактура, начин регистровања фактура, као и овлашћење министру надлежном за послове финансија да посебним актом ближе уреди начин и поступак регистровања фактура из овог члана, као и начин вођења и садржај централног регистра фактура.

**У члану 4. Предлога закона се прописује овлашћење б**уџетској инспекцији да у **циљу спровођења надзора,** као и за обављање осталих законом утврђених функција инспекцијске контроле има приступ свим подацима централног регистра фактура.

У члану 5. Предлога закона прописују се казнене одредбе у случају да привредни субјект или субјект јавног сектора не региструје издате фактуре и друге захтеве за исплату, у централном регистру фактура, као и за одговорно лице у јавном сектору, уколико субјект јавног сектора којим руководи измири новчану обавезу по фактури, или другом захтеву за исплату, који нису регистровани у централном регистру фактура.

У члану 6. Предлога закона прописује се рок за доношење подзаконских аката.

У члану 7. Предлога закона уређена је примена одредаба закона које се односе на регистровање фактура и других захтева за исплату.

Чланом 8. уређено је ступање на снагу Предлога законa.

1. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За спровођење овог закона није потребно обезбедити средства у 2017. години, док ће се средства за наредне године обезбедити у оквиру лимита које Министарство финансија одреди за Управу за трезор.

1. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Предлаже се доношење овог закона по хитном поступку, у складу са чланом 167. Пословника Народне скупштине („Службени гласник РСˮ, број 20/12 – пречишћен текст), како би се стекли услови да се применом предложених законских решења омогући успешније планирање и управљање ликвидним средствима пре свега корисника јавних средстава (па и корисника буџетских средстава), као и управљање ликвидним средствима од стране привредних субјеката.